Správa zo zahraničnej pracovnej cesty ( Belehrad, Srbská republika)
1.  Účastník ZPC:
PhDr. Dagmar Kopčanová - 
Výskumný ústav detskej psychológie a patopsychológie v Bratislave, výskumný  pracovník a zároveň vedúca Sekcie pre výchovu a vzdelávanie SK UNESCO.
Jazyky: anglicky, nemecky, rusky  a  čiastočne francúzsky.
 	 
2.  Zahraničná pracovná cesta:
ZPC som vykonala v dňoch  16. X. 2011 -18. X. 2011, Belehrad, Srbská republika.
Cieľom cesty bola účasť na stretnutí expertov - Regional expert meeting- pod názvom „Promoting the right to quality education  for Roma people“ (Podpora práva na kvalitné vzdelávania Rómov). Cestovné náklady (letenku a ubytovanie) uhradili organizátori  podujatia z podpory UNESCO. Na príspevku per diem sa podielal VÚDPaP.

3. Rámcový program pobytu:
V regióne strednej a východnej Európy je otázka kvality vzdelávania rómskych a iných sociálne znevýhodnených detí  veľmi aktuálna. Túto skutočnosť si uvedomuje UNESCO, ktoré už v apríli t.r. zorganizovalo konzultatívne stretnutie na úrovni zástupcov  stálych misií a národných komisií UNESCO v Paríži t.r.  (Viď záznam ZPC z Paríža). Dva mesiace po tomto stretnutí sa konala v Bratislave medzinárodná konferencia „Respecting Cultural Diversities in Quality Education for  Socially and Other Disadvantaged Children -a special focus on Roma Children“, ktorú usporiadal VUDPaP a Sekcia pre výchovu a vzdelávanie SK UNESCO , pod záštitou Ministerstva školstva, vedy, výskumu a športu Slovenskej republiky a podporená z Participačného programu UNESCO.  Na konferencii vystúpili odborníci z 12 krajín Európy a USA. Na uvedené podujatia vhodne nadväzovalo stretnutie expertov, ktoré sa z iniciatívy Srbskej národnej komisie UNESCO uskutočnilo  v dňoch 16. X. 2011 -18. X. 2011, v Belehrade, Srbská republika. 

Počas svojej ZPC som navštívila uvedené miesta a zahraničných partnerov : 
- viď zoznam účastníkov konferencie, s ktorými som mala možnosť diskutovať v rámci plenárneho zasadnutia i pracovných skupín. Zoznam účastníkov je k dispozícii na VÚDPaP a MŠ VVŠ SR .Konferencia sa konala v priestoroch Aeroklubu v Belehrade, Uzun  Mirkova ul 4/2.

4. Stručný priebeh rokovaní :
Osobitný punc dôležitosti uvedenému stretnutiu dala aj osobná  účasť a vystúpenie ministra 
p. Žarko Obradoviča a p. Tinde Kovač, štátnej tajomníčky MŠ Srbskej republiky ako aj účasť ďalších vzácnych hostí.
Zastúpenie krajín expertami : Srbsko, Bulharsko, Chorvátsko,  Maďarsko, Rumunsko, Slovenská republika, Slovinsko, Ukrajina. 
UNESCO experti :  Mrs. Rosana Santesso focal point UNESCO, Benátky, MS, Francesca Gobbo, Univerzita v Turíne, Taliansko, Ms. Liana Ghent ISSA organizácia. Mrs. Florence Migeon, UNESCO Paríž,  Mr. Hristo Kyuchukov, Univerzita Berlín a UKF Nitra, Mr. Juan Gamella, Univerzita Granada, Španielsko,Ms. Yoshie Kaga, UNESCO Paríž.  Mr. Frank Pierobon, zástupca Európskej komisie, Mr. Calin Rus expert rady Európy a riaditel Interkulturalneho inštitútu v Temešvári. zástupcovia Roma Education Fund (Mrs. Szira, Milen Milanov, Nataša Kocič
Open society Srbia (Mrs. Tanja Stojič), UNICEF (Mr. Philippe Testot Ferry,  UNICEF Serbia ( Mrs. Leslie Miller) World Bank Serbia ( Ms. Ivana Aleksič a početná skupina  srbských odborníkov pracujúcich na Ministerstve školstva, univerzite Belehrad, z  Národného výboru pre rómske minority (Vitomir Mihajlovič), rómskych informačných a edukačných centier, rómski pedagogickí asistenti a ďalších  centier a inštitúcií na pomoc rómskemu vzdelávaniu.
Cieľom stretnutia expertov bolo :
- identifikovať špeciálne oblasti v ktorých by mohli zástupcovia vybraných krajín regiónu spolupracovať pomocou konkrétnych podujatí a tým podporili kvalitné vzdelávanie Rómov.
- identifikovať oblasti aktivít pre Rómov na zlepšenie prístupu ku kvalitnému vzdelávaniu na všetkých úrovniach a začať už od útleho veku.
-podporiť partnerstvo a zlepšiť spoluprácu medzi krajinami v danom regióne aj pomocou  následných konferencií na tematické oblasti  
- priniesť konkrétne odporúčania pre ďalšie multilaterálne aktivity.

Stretnutie otvorili a s krátkym prejavom vystúpili: Mr. Žarko Obradovič, minister, Ministerstvo školstva Srbskej republiky, Mr. Trivo Indič, prezident národnej komisie UNESCO v Srbsku, Mrs. Rosana Santesso, zástupkyňa UNESCO úradu v Benátkach, Mrs. Slavica Denič, štátna sekretárka Ministerstva pre ľudské práva. Mr. Vitomir MIhajlovič, Prezident Rómskeho národného výboru a člen parlamentu Srbskej republiky.
Po krátkej prestávke vystúpila p. Jasna Janičevič, Profesorka Filologickej fakulty,  Univerzity Belehrad a členka národnej komisie UNESCO v Srbsku ,s cieľmi a očakávanými výstupmi zo stretnutia.
Ďalej nasledovalo plenárne zasadnutie na tému: Vzdelávanie Rómov v subregióne: Prehľad situácie  a hlavných výziev. S hlavnými referátmi vystúpila p. Florence Migeon, riaditeľka sekcie základného vzdelávania a.i. v UNESCO Paríž, Milena Mihajlovič, výkonná riaditeľka  Centra interaktívnej pedagogiky a Tinde Kovačevič Cerovič, štátna tajomníčka Ministerstva školstva a vedy v Srbskej republike.
Vo vystúpeniach srbských rečníkov odznelo veľa zaujímavých informácií o súčasnom stave vzdelávania rómskych detí v Srbsku. Niektoré sú podobné našim pomerom, v iných oblastiach má Slovensko  pozitívnejšie výsledky. Tak napríklad  materskú školu navštevuje iba 15% zo všetkých  rómskych detí v predškolskom veku, kým základnú školu až 91 % avšak, žiaľ, iba  20 % rómskych detí ukončí základné vzdelanie načas. Až 19,7% Rómov v Srbsku nie sú gramotní. Veľa problémov z toho ďalej vyplýva pri narastaní počtu nezamestnaných z radov Rómov. Z úst rečníkov častejšie zaznelo, že je potrebné prerušiť exklúziu rómskych detí v oblasti Balkánu, zlepšiť prípravu učiteľov na vzdelávanie rómskych detí. Stále viac sa hovorí o problémoch a menej o riešeniach. V diskusii zástupca REF  - Rómskeho vzdelávacieho fondu priniesol informáciu o desegregačných projektoch v Bulharsku, Maďarsku, Macedónii, Rumunsku a Slovensku.
V následnej diskusii odzneli otázky ako môže UNESCO stimulovať vlády svojich členských štátov, aby sa problémy so vzdelávaním rómskych detí konštruktívne riešili. Zástupkyňa UNESCO p. F.Migeon uviedla, že UNESCO môže pripraviť príručku pre učiteľov, navrhnúť vládam odporúčania, posilniť budovanie kapacít v príslušných krajinách, zmeniť monitorovacie a  evaluačné mechanizmy, rôzne dokumenty a guideliny a podporiť spoluprácu a partnerstvá medzi odborníkmi.  
Popoludní a dopoludnia nasledujúceho dňa sa účastníci expertného stretnutia rozdelili do dvoch pracovných skupín, ktoré diskutovali na témy predtým prednesené kľúčovými rečníkmi.
 1. téma- Calin RUS, expert Rady Európy: Rešpektovanie diverzity a podpora interkultúrneho vyučovania na všetkých úrovniach vzdelávania
2. Francesca Gobo, Univerita Turin, Taliansko: Zlepšenie prípravy učiteľov a vzdelávania rómskych študentov
3. Liana GHent, ISSA: Rozvíjanie prístupov ku Zlepšenie prípravy učiteľov a vzdelávania rómskych študentov
a posilnenie účasti komunít
4. Jasminka Čekič-Marikovič, Centrum pre vzdelávaciu politiku, Belehrad: Podpora   tréningov a prípravy na povolanie a sociálna inklúzia.

V rámci diskusie v pracovnej skupine  sme  referovali o pomoci v oblasti vzdelávania rómskych detí predškolského veku na Slovensku, prostredníctvom výskumnej činnosti na VÚDPaP. Okrem toho sme informovali o výsledkoch konferencie, ktorá sa uskutočnila s príspevkom UNESCO c júni t.r. (Respecting Cultural Diversities in Quality Education for  Socially and Other Disadvantaged Children - a special focus on Roma Children  a účastníkom sme rozdali aj CD zborníky z tejto konferencie.
Návrhy na rezolúciu boli predmetom diskusie popoludnia druhého dňa. Medzi nimi nechýbali návrhy na zlepšenie prípravy učiteľov a vzdelávania rómskych študentov, podpora kvalitného vzdelávania rómskych detí v predškolskom veku ako aj podpora partnerstva a zlepšenie spolupráce medzi členskými krajinami UNESCO v danom regióne.
Jedným z najvýznamnejších odporúčaní konferencie je, aby UNESCO podporilo utváranie katedier Rómskeho jazyka v krajinách stredoeurópskeho regiónu.  Definitívne závery budú rozposlané účastníkom stretnutia e-mailovou formou.
Stretnutie prinieslo veľa podnetných návrhov na zlepšenie spolupráce medzi odborníkmi v oblasti vzdelávania rómskych detí.

 5. Odporúčané závery:

1. Zabezpečiť vyslanie delegáta na 36. GK UNESCO ktorý aktívne vystúpi s témou      vzdelávanie rómskych a iných sociálne znevýhodnených detí na Slovensku. 
T.  1.-  7. 11.2011
Z: Sekcia regionálneho školstva MŠ SR

2. Uskutočniť zasadnutie Sekcie pre výchovu a vzdelávanie SK UNESCO a podrobne informovať členov o priebehu a výsledkoch 36. GK UNESCO a osobitne o rokovaniach Komisie pre vzdelávanie, prehodnotiť otázky medzinárodnej spolupráce  s inými národnými výbormi UNESCO a taktiež sa pripraviť na nové dvojročné obdobie, v ktorom je možné podať žiadosti o podporu z Participačného programu UNESCO.
T: 31. 12. 2011
Z: PhDr. Dagmar Kopčanová, vedúca Výboru VV SK UNESCO

7.   Prehľad prinesenej dokumentácie a miesto jej uloženia

1.	 Education of Roma children in Europe - materiál UNESCO, uložené v knižnici VÚDPaP v Bratislave

9.	Spôsob zverejnenia výsledkov ZPC, prenos získaných informácií

a)	o výsledkoch ZPC budem referovať na odbornom seminári VÚDPaP 
b)	na výročnom zasadnutí Výboru pre výchovu a vzdelávanie SK UNESCO- 
       november 2011
c)	na výročnom zasadnutí Slovenskej komisie pre UNESCO v novembri 2011

10. Správu o ZPC obdržia:        - Sekcia pre medzin. spoluprácu a európsku integráciu MŠ SR
                                                   - Sekcia pre regionálne školstvo MŠ SR
    -Stála misia SR  pre UNESCO v Paríži
                                        -Slovenská komisia pre UNESCO
			     -Výskumný ústav detskej psychológie a patopsychológie 
                                        v Bratislave

Správu vypracovala : PhDr. Dagmar Kopčanová
Dátum: 20.10.2011

Správu schválil:  PhDr. Ľubomír Páleník, CSc.
                               riaditeľ VÚDPaP